Nellie Bly

Elizabeth Cochran Seaman (Cochran's Mills, Pennsylvania, AEB, 1864ko maiatzaren 5a - New York, New York, AEB, 1922ko urtarrilaren 27a), Nellie Bly izenez ezagunagoa, estatubatuar kazetaria izan zen.

 Biografia 
1890ean, Nellie Bly kazetari estatubatuarrak Jules Verneren Phileas Fogg pertsonaia ezaguna emulatu nahi izan zuen, munduari 80 egunean bira osoa eginez. Fikziozko balentria hobetu egin zuen: 1890eko urtarrilaren 25ean itzuli zen New Yorkera, eta Foggek baino zazpi egun gutxiago behar izan zituen planeta inguratzeko.

Ez zen hura izan Elizabeth Cochraneren lorpen bakarra. Besteak beste, 1887an, eritasun mental bat zuela itxuratuz, erietxe psikiatriko batean sar zezaten lortu zuen. Hamar egunean erietxeko baldintza onartezinak sufritu ondoren, New York World egunkarian salatu zuen bizi izandakoa. Kasua epaitegietara iritsi zen, eta erietxeko baldintzak hobetzea erabaki zutenean kazetariaren gomendioak aintzat hartu zituzten.

 Erreferentziak 

Kategoria:Ameriketako Estatu Batuetako kazetariak
Kategoria:Izengoitiak
Kategoria:Ameriketako Estatu Batuetako eleberrigileak
Kategoria:Pennsylvaniarrak
Kategoria:Emakume esploratzaileak
Kategoria:Pneumoniak hildakoak
Kategoria:Ameriketako Estatu Batuetako sufragistak
Kategoria:New Yorken hildakoak
Kategoria:Emakume eleberrigileak
Kategoria:XIX. mendeko emakume idazleak
Kategoria:XX. mendeko emakume idazleak